**Dyddiad cyhoeddi:** 7 Mawrth 2022

**Cais Rhyddid Gwybodaeth**

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**Atebion i’ch Cwestiynau**

1. **Rhowch restr lawn i mi o’r holl Bwyntiau Cymorth yn eich gorsafoedd rydych chi’n eu rheoli (ym mhob gorsaf sy’n cael ei rheoli gan Trafnidiaeth Cymru) (dylai’r rhestr ddangos enw’r orsaf a lleoliad y pwynt cymorth yn yr orsaf a rhif y peiriant y pwynt cymorth os oes un).**

Mae taenlen wedi’i hatodi sy’n rhestru ein pwyntiau cymorth a’u lleoliad ym mhob gorsaf.

1. **Pwy sy’n cynhyrchu eich pwyntiau cymorth?**

Mae ein pwyntiau cymorth yn cael eu cynhyrchu gan y tri chyflenwr canlynol: Le Las, Gai-Tronics ac Ascom.

1. **Pwy sy’n cynnal ac yn atgyweirio eich pwyntiau cymorth?**

Network Rail a Gee Communications sy’n cynnal a chadw ein pwyntiau cymorth.

1. **Allwch chi atodi copi o’r llawlyfr ar gyfer eich pwyntiau cymorth?**

Nid yw TrC yn cadw’r wybodaeth hon. Dim ond y dogfennau sydd eu hangen ar TrC er mwyn gwneud gwaith cynnal a chadw sylfaenol ar y pwyntiau cymorth sydd gan TrC. O’r herwydd, rydym yn awgrymu cysylltu â’r cyflenwyr yn uniongyrchol gan ddefnyddio’r manylion cyswllt canlynol:

La Las: <http://www.lelas.fr/en/contactez-nous.html>

Gai-Tronics: sales@gai-tronics.co.uk

Ascom: UK.info@ascom.com

Cofiwch mai cwmnïau yn y sector preifat yw’r rhain ac nad ydynt yn ddarostyngedig i’r Ddeddf Rhyddid Gwybodaeth.

1. **Gyda ble mae’r botymau ar y pwyntiau cymorth hyn yn cael eu cysylltu (rhowch enw’r cwmni sy’n ateb (os nad chi ydyw) a’r lleoliad (enw’r adeilad neu enw’r swyddfa lle maen nhw wedi’u lleoli ac o leiaf y ddinas, y dref, y sir a’r wlad lle maen nhw wedi’u lleoli) y bobl sy’n ateb)?**

Mae’r galwadau hyn yn cael eu hateb gan Ganolfan Gweithredu Rheilffyrdd Cymru (WROC) yn De Croche Place, Caerdydd; neu gan Ymholiadau National Rail. Nid yw TrC yn cadw manylion cyfeiriad canolfan gyswllt Ymholiadau Network Rail, ond mae gwybodaeth gyswllt ar gael yma: [National Rail Enquiries - National Rail Enquiries Contact Page](https://www.nationalrail.co.uk/Contact-Us.aspx).

1. **Oes gennych chi unrhyw gynlluniau ar hyn o bryd i ddisodli unrhyw bwyntiau cymorth mewn unrhyw orsafoedd â rhai mwy newydd (gan fy mod i’n sylwi bod gan rai o’ch gorsafoedd y math llawer hŷn o bwynt cymorth o hyd, a bod gan orsafoedd eraill y fersiwn mwy diweddar)?**

Mae gan Network Rail raglen dreigl o adnewyddu asedau sy’n dod o dan eu perchnogaeth. Mae gan TrC hefyd raglen adnewyddu ar gyfer asedau nad ydynt yn dod o dan Network Rail.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon â chanlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Swydd Gaer, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".